title: 2013 m. lapkričio 26 d. Tarybos sprendimas 2013/685/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
27.11.2013

               LT

               Europos Sąjungos oficialusis leidinys

               L 316/46

         TARYBOS SPRENDIMAS 2013/685/BUSP
   2013 m. lapkričio 26 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (1), ypač į jo 23 straipsnio 2 dalį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP dėl ribojamųjų priemonių Iranui;

               (2)

               2013 m. rugsėjo 16 d. Sprendimu (T-489/10) (2) Europos Sąjungos Bendrasis Teismas panaikino Tarybos sprendimus įtraukti „Islamic Republic of Iran Shipping Lines“, „Bushehr Shipping Co. Ltd“, „Hafize Darya Shipping Lines (HDSL)“, „Irano – Misr Shipping Co.“, „Irinvestship Ltd“, „IRISL (Malta) Ltd“, „IRISL Club“, „IRISL Europe GmbH“, „IRISL Marine Services and Engineering Co.“, „ISI Maritime Ltd“, „Khazar Shipping Lines“, „Leadmarine“, „Marble Shipping Ltd“, „Safiran Payam Darya Shipping Lines (SAPID)“, „Shipping Computer Services Co.“, „Soroush Saramin Asatir Ship Management“, „South Way Shipping Agency Co. Ltd“ ir „Valfajr 8th Shipping Line Co.“ į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (3)

               „Islamic Republic of Iran Shipping Lines“, „Bushehr Shipping Co. Ltd“, „Hafize Darya Shipping Lines (HDSL)“, „Irano – Misr Shipping Co.“, „Irinvestship Ltd“, „IRISL (Malta) Ltd“, „IRISL Europe GmbH“, „IRISL Marine Services and Engineering Co.“, „ISI Maritime Ltd“, „Khazar Shipping Lines“, „Marble Shipping Ltd“, „Safiran Payam Darya Shipping Lines (SAPID)“, „Shipping Computer Services Co.“, „Soroush Saramin Asatir Ship Management“, „South Way Shipping Agency Co. Ltd“ ir „Valfajr 8th Shipping Line Co.“, remiantis naujais motyvų pareiškimais dėl kiekvieno iš tų subjektų, turėtų būti vėl įtrauktos į asmenų ir subjektų, kuriems taikomos ribojamosios priemonės, sąrašą;

               (4)

               su vienu subjektu, esančiu Sprendimo 2010/413/BUSP II priede pateiktu asmenų ir subjektų, kuriems taikomos ribojamosios priemonės, sąraše, susijusi identifikuojamoji informacija turėtų būti iš dalies pakeista;

               (5)

               atsižvelgiant į Bendrojo Teismo sprendimus T-392/11 (3), T-404/11 (4) ir T-63/2012 (5)„Iran Transfo“, „Sakhte Turbopomp va Kompressor“ (SATAK) (dar žinoma kaip „Turbo Compressor Manufacturer“ (TCMFG)) ir „Oil Turbo Compressor Co.“ neįtraukiamos į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. lapkričio 26 d.

            Tarybos vardu

            Pirmininkas

         L. LINKEVIČIUS

      (1)  OL L 195, 2010 7 27, p. 39.

      (2)  2013 m. rugsėjo 16 d. Bendrojo Teismo sprendimas byloje T-489/10 Islamic Republic of Iran Shipping Lines prieš Europos Sąjungos Tarybą.

      (3)  2013 m. gegužės 16 d. Bendrojo Teismo sprendimas byloje T-392/11 Iran Transfo prieš Europos Sąjungos Tarybą.

      (4)  2013 m. balandžio 17 d. Bendrojo Teismo sprendimas byloje T-404/11 Turbo Compressor Manufacturer (TCMFG) prieš Europos Sąjungos Tarybą.

      (5)  2012 m. spalio 26 d. Bendrojo Teismo sprendimas byloje T-63/12 Oil Turbo Compressor Co. prieš Europos Sąjungos Tarybą.

      PRIEDAS
      I.   Toliau išvardyti subjektai įtraukiami į Sprendimo 2010/413/BUSP II priede pateiktą sąrašą
      III.   Irano Islamo Respublikos laivybos linijos (IRISL) (angl. Islamic Republic of Iran shipping Lines, IRISL)

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  Irano Islamo Respublikos laivybos linijos (IRISL) (angl. Islamic Republic of Iran shipping Lines, IRISL)

                  No. 37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Teheranas, Iranas;
                  IRISL IMO numeriai: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                  IRISL dalyvavo vežant su ginklais susijusias medžiagas iš Irano, pažeidžiant JT ST rezoliucijos 1747(2007) 5 punktą. 2009 m. JT Saugumo Tarybos Sankcijų Iranui komitetui buvo pranešta apie tris aiškius pažeidimus.

                  2013 11 27

                  2.

                  „Bushehr Shipping Company Limited“ (dar žinoma kaip „Bimeh Iran“)

                  143/1 Tower Road Sliema, Slm 1604, Malta;
                  Registracijos Nr.: C 37422; c/o Hafiz Darya Shipping Company, No. 60, Ehteshamiyeh Square, 7th Neyestan Street, Pasdaran Avenue, Teheranas, Iranas;
                  IMO Nr. 9270658

                  „Bushehr Shipping Company Limited“ nuosavybės teise priklauso IRISL.

                  2013 11 27

                  3.

                  „Hafiz Darya Shipping Lines“ (HDSL)
                  (dar žinoma kaip „HDS Lines“)

                  No. 60, Ehteshamiyeh Square, 7th Neyestan Street, Pasdaran Avenue, Teheranas, Iranas.

                  HDSL tikrojo savininko teisėmis perėmė tam tikrus „Islamic Republic of Iran Shipping Lines“ (IRISL) laivus. Taigi, HDSL veikia IRISL vardu.

                  2013 11 27

                  4.

                  „Irano Misr Shipping Company“
                  (dar žinoma kaip „Nefertiti Shipping“)

                  6, El Horeya Rd., El Attarein, Aleksandrija, Egiptas;
                  Inside Damietta Port, New Damietta City, Damietta, Egiptas;
                  403, El NahdaSt., Port Said, Port Saidas, Egiptas.

                  „Irano Misr Shipping Company“, veikdama kaip IRISL agentė Egipte, teikia esmines paslaugas IRISL.

                  2013 11 27

                  5.

                  „Irinvestship Ltd“

                  10 Greycoat Place, London SW1P 1SB, Jungtinė Karalystė;
                  Įmonės įregistravimo numeris # 41101 79

                  „Irinvestship Ltd“ nuosavybės teise priklauso IRISL.

                  2013 11 27

                  6.

                  „IRISL (Malta) Ltd“

                  Flat 1, 143 Tower Road, Sliema SLM 1604, Malta;
                  registracijos Nr.: C 33735

                  „IRISL (Malta) Ltd“ didžioji dalis nuosavybės teise priklauso IRISL ir yra valdoma per „IRISL Europe GmbH“, kuri savo ruožtu nuosavybės teise priklauso IRISL. Taigi, bendrovę „IRISL Malta Ltd“ kontroliuoja IRISL.

                  2013 11 27

                  7.

                  „IRISL Europe GmbH“ (Hamburgas)

                  Schottweg 5, 22087 Hamburgas, Vokietija;
                  PVM mokėtojo kodas DE217283818
                  Registracijos Nr. HRB 81573

                  „IRISL Europe GmbH“ (Hamburgas) nuosavybės teise priklauso IRISL.

                  2013 11 27

                  8.

                  „IRISL Marine Services and Engineering Company“

                  Sarbandar Gas Station PO Box 199, Bandar Imam Khomeini, Iranas;
                  Karim Khan Zand Avenue (arba: Karimkhan Avenue), Iran Shahr Shomai (arba: Northern Iranshahr Street), No 221, Teheranas, Iranas;
                  Shahaid Rajaee Port Road, Kilometer of 8, Before Tavanir Power Station, Bandar Abbas, Iranas.

                  Bendrovę „IRISL Marine Services and Engineering Company“ kontroliuoja IRISL.

                  2013 11 27

                  9.

                  „ISI Maritime Limited“ (Malta)

                  147/1 St. Lucia Street, Valetta, Vlt 1185, Malta;
                  registracijos Nr. C 28940
                  c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Teheranas, Iranas

                  „ISI Maritime Limited“ (Malta) nuosavybės teise visiškai priklauso „Irano Hind Shipping Company“, o pastarosios didžioji dalis nuosavybės teise priklauso IRISL. Todėl bendrovę „ISI Maritime Limited“ (Malta) kontroliuoja IRISL. JT nustatė, kad „Irano Hind Shipping Company“ nuosavybės teise priklauso IRISL, yra jos kontroliuojama arba veikia jos vardu.

                  2013 11 27

                  10.

                  „Khazar Shipping Lines“ (Bandar Anzali)

                  End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145.

                  „Khazar Shipping Lines“
                  nuosavybės teise priklauso IRISL.

                  2013 11 27

                  11.

                  „Marble Shipping Limited“
                  (Malta)

                  143/1 Tower Road, Sliema, Slm 1604, Malta;
                  registracijos Nr. C 41949

                  „Marble Shipping Limited“ (Malta) nuosavybės teise priklauso IRISL.

                  2013 11 27

                  12.

                  „Safiran Payam Darya (SAPID) Shipping Company“
                  (dar žinoma kaip „Safiran Payam Darya Shipping Lines“, „SAPID Shipping Company“)

                  33241 - Narenjestan 8th ST, Artesh Blvd, Aghdasieh, PO Box 19635-1116, Teheranas, Iranas.

                  „Safiran Payam Darya (SAPID)“ tikrojo savininko teisėmis perėmė tam tikrus „Islamic Republic of Iran Shipping Lines“ (IRISL) laivus. Taigi, ši bendrovė veikia IRISL vardu.

                  2013 11 27

                  13.

                  „Shipping Computer Services Company“
                  (SCSCOL)

                  No 37, Asseman, Shahid Sayyad Shirazees Ave, P.O. Box 1587553-1351, Teheranas, Iranas.

                  Bendrovę „Shipping Computer Services Company“ kontroliuoja IRISL.

                  2013 11 27

                  14.

                  „Soroush Saramin Asatir“ (SSA)
                  (dar žinoma kaip „Soroush Sarzamin Asatir Ship Management Company“, „Rabbaran Omid Darya Ship Management Company“, „Sealeaders“)

                  No 14 (alt. 5), Shabnam Alley, Fajr Street, Shahid Motahhari Avenue, PO Box 196365-1114, Teheranas, Iranas.

                  „Soroush Saramin Asatir“ (SSA) eksploatuoja ir valdo tam tikrus „Islamic Republic of Iran Shipping Lines“ (IRISL) laivus. Taigi, ši bendrovė veikia IRISL vardu ir jai teikia esmines paslaugas.

                  2013 11 27

                  15.

                  „South Way Shipping Agency Co. Ltd“
                  (dar žinoma kaip „Hoopad Darya Shipping Agent“)

                  Hoopad Darya Shipping Agency Company, No 101, Shabnam Alley, Ghaem Magham Street, Teheranas, Iranas;
                  Bandar Abbas filialas: Hoopad Darya Shipping Agency building, Imam Khomeini Blvd, Bandar Abbas, Iranas;
                  Imam Khomieni filialas: Hoopad Darya Shipping Agency building B.I.K. port complex, Bandar Imam Khomeini, Iranas;
                  Khorramshahr filialas: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iranas;
                  Assaluyeh filialas: Opposite to city post office, no.2 telecommunication center, Bandar Assaluyeh, Iranas;
                  Chabahar filialas: adresas nežinomas;
                  Bushehr filialas: adresas nežinomas.

                  „South Way Shipping Agency Co Ltd“ IRISL vardu valdo konteinerių terminalo operacijas Irane ir teikia laivyno personalo paslaugas Bandar Abbas. Taigi, „South Way Shipping Agency Co Ltd“ veikia IRISL vardu.

                  2013 11 27

                  16.

                  „Valfajr 8th Shipping Line“
                  (dar žinoma kaip „Valjafr 8th Shipping Line“, Valfajr)

                  No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155
                  Abyar Alley, Corner of Shahid Azodi St. & Karim Khan Zand Ave., Teheranas, Iranas;
                  Shahid Azodi St., Karim Khan Zand Ave., Abiar Alley, PO Box 4155, Teheranas, Iranas.

                  „Valfajr 8th Shipping Line“ nuosavybės teise priklauso IRISL.

                  2013 11 27

            II.   Sprendimo 2010/413/BUSP II priede pateiktas įrašas apie toliau nurodytą subjektą pakeičiamas toliau pateiktu įrašu
      I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  „MASNA (Modierat Saakht Niroogahye Atomi Iran) Managing Company for the Construction of Nuclear Power Plants“

                  P.O. Box 14395-1359, Teheranas, Iranas

                  Pavaldi AEOI ir „Novin Energy“ (abi įtrauktos į sąrašą pagal JT ST rezoliuciją 1737). Dalyvauja kuriant branduolinius reaktorius.

                  2010 7 26


title: 2016 m. balandžio 28 d. Europos Parlamento sprendimas (ES) 2016/1569 dėl Eurojusto 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/360

         EUROPOS PARLAMENTO SPRENDIMAS (ES) 2016/1569
   2016 m. balandžio 28 d.
   dėl Eurojusto 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Eurojusto 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2014 finansinių metų metinių ataskaitų kartu su Eurojusto atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Eurojustas įvykdė 2014 finansinių metų biudžetą (05584/2016 – C8-0070/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8–0099/2016),

               1.

               pažymi, kad Eurojusto galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Eurojusto 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 315.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 63, 2002 3 6, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2017 m. liepos 17 d. Tarybos sprendimas (ES) 2017/1388 dėl Europos Sąjungos ir Kosovo (Šis pavadinimas nekeičia pozicijų dėl statuso ir atitinka JT ST rezoliuciją 1244(1999) bei Tarptautinio Teisingumo Teismo nuomonę dėl Kosovo nepriklausomybės deklaracijos. ) bendrojo susitarimo dėl Kosovo dalyvavimo Sąjungos programose bendrųjų principų sudarymo

text:
27.7.2017

                  LT

                  Europos Sąjungos oficialusis leidinys

                  L 195/1

            TARYBOS SPRENDIMAS (ES) 2017/1388
      2017 m. liepos 17 d.
      dėl Europos Sąjungos ir Kosovo (*1) bendrojo susitarimo dėl Kosovo dalyvavimo Sąjungos programose bendrųjų principų sudarymo
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 212 straipsnį kartu su 218 straipsnio 6 dalies antros pastraipos a punktu ir 218 straipsnio 7 dalimi,
      atsižvelgdama į Europos Komisijos pasiūlymą,
      atsižvelgdama į Europos Parlamento pritarimą (1),
      kadangi:

                  (1)

                  pagal Tarybos sprendimą (ES) 2016/2053 (2)2016 m. lapkričio 25 d. buvo pasirašytas Europos Sąjungos ir Kosovo bendrasis susitarimas dėl Kosovo dalyvavimo Sąjungos programose bendrųjų principų (toliau – Susitarimas), su sąlyga, kad jis bus sudarytas vėliau;

                  (2)

                  2010 m. gruodžio14 d. Taryba patvirtino laukianti Komisijos pasiūlymo, pagal kurį Kosovas galėtų dalyvauti Sąjungos programose. Tokio dalyvavimo išankstinė sąlyga – pirmiau minėto Susitarimo sudarymas;

                  (3)

                  Susitarimo tikslas yra tai, kad Sąjunga įgyvendintų ekonominio, finansinio ir techninio bendradarbiavimo veiksmus su Kosovu, kaip apibrėžta Sutarties dėl Europos Sąjungos veikimo 212 straipsnyje;

                  (4)

                  šio Susitarimo sudarymu nedaroma poveikio valstybių narių pozicijoms dėl Kosovo statuso, dėl kurių bus nuspręsta pagal jų nacionalinę praktiką ir tarptautinę teisę. Nė vienas iš šiame sprendime, Susitarime, įskaitant jo priedą, arba Sąjungos programose vartojamų terminų, formuluočių arba apibrėžčių nereiškia, kad Sąjunga pripažįsta Kosovą kaip nepriklausomą valstybę arba kad atskiros valstybės narės pripažįsta tokį Kosovo statusą, jei anksčiau to nėra padariusios;

                  (5)

                  Susitarimas turėtų būti patvirtintas,

            PRIĖMĖ ŠĮ SPRENDIMĄ:
      1 straipsnis
      Sąjungos vardu patvirtinamas Europos Sąjungos ir Kosovo bendrasis susitarimas dėl Kosovo dalyvavimo Sąjungos programose bendrųjų principų.
      Susitarimo tekstas pridedamas prie šio sprendimo.
      2 straipsnis
      Tarybos pirmininkas Sąjungos vardu pateikia Susitarimo 10 straipsnyje numatytą pranešimą (3).
      3 straipsnis
      Komisija Sąjungos vardu įgaliojama nustatyti Kosovo dalyvavimo kiekvienoje atitinkamoje Sąjungos programoje konkrečias sąlygas, įskaitant mokėtiną finansinį įnašą, kaip nurodyta Susitarimo 5 straipsnyje. Komisija informuoja atitinkamą Tarybos darbo grupę.
      4 straipsnis
      Šis sprendimas įsigalioja kitą dieną po jo priėmimo.

         Priimta Briuselyje 2017 m. liepos 17 d.

               Tarybos vardu

               Pirmininkė

            F. MOGHERINI

         (*1)  Šis pavadinimas nekeičia pozicijų dėl statuso ir atitinka JT ST rezoliuciją 1244(1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  2017 m. liepos 4 d. pritarimas (dar nepaskelbtas Oficialiajame leidinyje).

         (2)  2016 m. lapkričio 14 d. Tarybos sprendimas (ES) 2016/2053 dėl Europos Sąjungos ir Kosovo* bendrojo susitarimo dėl Kosovo dalyvavimo Sąjungos programose bendrųjų principų pasirašymo Sąjungos vardu (OL L 319, 2016 11 25, p. 1).

         (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2015 m. birželio 15 d. Tarybos sprendimas (ES) 2015/1024, kuriuo tam tikros valstybės narės įgaliojamos priimti dėl Europos Sąjungos interesų Singapūro prisijungimą prie 1980 m. Hagos konvencijos dėl tarptautinio vaikų grobimo civilinių aspektų

text:
30.6.2015

               LT

               Europos Sąjungos oficialusis leidinys

               L 163/32

         TARYBOS SPRENDIMAS (ES) 2015/1024
   2015 m. birželio 15 d.
   kuriuo tam tikros valstybės narės įgaliojamos priimti dėl Europos Sąjungos interesų Singapūro prisijungimą prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra esminė tos politikos dalis;

               (2)

               Sąjunga yra priėmusi Tarybos reglamentą (EB) Nr. 2201/2003 (2) (Reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia jų neteisėtas išvežimas ar laikymas, nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti teisės matytis su vaiku ir globos teisių apsaugą;

               (3)

               Reglamentu (EB) Nr. 2201/2003 papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos taikymą, be kita ko, kartu su valstybėmis narėmis dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu gali būti laikomi bendri teisinio reglamentavimo pagrindai, taikomi Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik santykiams tarp prisijungiančios valstybės ir tų susitariančiųjų valstybių, kurios pareiškė, kad priima jos prisijungimą;

               (8)

               pagal 1980 m. Hagos konvenciją ekonominės integracijos regioninėms organizacijoms, pavyzdžiui, Sąjungai, neleidžiama tapti jos šalimi. Todėl Sąjunga negali nei prisijungti prie konvencijos, nei deponuoti savo pareiškimo dėl prisijungiančiosios valstybės priėmimo;

               (9)

               remiantis Europos Sąjungos Teisingumo Teismo nuomone 1/13, pareiškimai dėl priėmimo pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2010 m. gruodžio 28 d. Singapūras deponavo prisijungimo prie 1980 m. Hagos konvencijos dokumentą. Ta konvencija Singapūro atžvilgiu įsigaliojo 2011 m. kovo 1 d.;

               (11)

               kelios valstybės narės jau priėmė Singapūro prisijungimą prie 1980 m. Hagos konvencijos. Atlikus padėties Singapūre įvertinimą buvo padaryta išvada, kad tos valstybės narės, kurios dar nepriėmė Singapūro prisijungimo, gali dėl Sąjungos interesų priimti Singapūro prisijungimą pagal 1980 m. Hagos konvencijos nuostatas;

               (12)

               todėl valstybėms narėms, kurios dar nepriėmė Singapūro prisijungimo, turėtų būti leista deponuoti pareiškimus dėl Singapūro prisijungimo priėmimo dėl Sąjungos interesų laikantis šiame sprendime išdėstytų sąlygų. Belgijos Karalystė, Čekijos Respublika, Vokietijos Federacinė Respublika, Estijos Respublika, Airija, Graikijos Respublika, Ispanijos Karalystė, Prancūzijos Respublika, Italijos Respublika, Latvijos Respublika, Lietuvos Respublika, Maltos Respublika, Slovakijos Respublika ir Švedijos Karalystė, kurios jau priėmė Singapūro prisijungimą prie 1980 m. Hagos konvencijos, neturėtų deponuoti naujų pareiškimų dėl priėmimo, kadangi esami pareiškimai tebegalioja pagal tarptautinę viešąją teisę;

               (13)

               Jungtinei Karalystei ir Airijai Reglamentas (EB) Nr. 2201/2003 yra privalomas ir jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Valstybėms narėms, kurios dar to nepadarė, leidžiama dėl Sąjungos interesų priimti Singapūro prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų (toliau – 1980 m. Hagos konvencija).
   2.   Tos valstybės narės ne vėliau kaip 2016 m. birželio 16 d. deponuoja pareiškimą dėl Singapūro prisijungimo priėmimo prie 1980 m. Hagos konvencijos priėmimo dėl Sąjungos interesų:

         „[Visas VALSTYBĖS NARĖS pavadinimas] pareiškia, kad priima Singapūro prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2015/1024“

   3.   Kiekviena valstybė narė informuoja Tarybą ir Komisiją apie jos pareiškimą dėl Singapūro prisijungimo priėmimo ir perduoda Komisijai pareiškimo tekstą per du mėnesius nuo jo deponavimo.
   2 straipsnis
   Valstybės narės, kurios pareiškimus dėl Singapūro prisijungimo prie 1980 m. Hagos konvencijos priėmimo deponavo iki šio sprendimo priėmimo datos, naujų pareiškimų neteikia.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   4 straipsnis
   Šis sprendimas skirtas visoms valstybėms narėms, išskyrus Belgijos Karalystę, Čekijos Respubliką, Danijos Karalystę, Vokietijos Federacinę Respubliką, Estijos Respubliką, Airiją, Graikijos Respubliką, Ispanijos Karalystę, Prancūzijos Respubliką, Italijos Respubliką, Latvijos Respubliką, Lietuvos Respubliką, Maltos Respubliką, Slovakijos Respubliką ir Švedijos Karalystę.

      Priimta Liuksemburge 2015 m. birželio 15 d.

            Tarybos vardu

            Pirmininkas

         Dz. RASNAČS

      (1)  2015 m. vasario 11 d. nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).


title: 2009 m. gruodžio 4 d. Politinio ir saugumo komiteto sprendimas Atalanta/8/2009 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo ( Atalanta ), ES pajėgų vado skyrimo

text:
12.12.2009

               LT

               Europos Sąjungos oficialusis leidinys

               L 327/40

      POLITINIO IR SAUGUMO KOMITETO SPRENDIMAS Atalanta/8/2009
   2009 m. gruodžio 4 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2009/946/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta) (1), ypač į jų 6 straipsnį,
   kadangi:

               (1)

               Pagal Bendrųjų veiksmų 2008/851/BUSP 6 straipsnį Taryba įgaliojo Politinį ir saugumo komitetą (PSK) priimti sprendimus dėl ES pajėgų vado skyrimo.

               (2)

               2009 m. liepos 22 d. PSK priėmė Sprendimą Atalanta/6/2009 (2), kuriuo paskyrė komandorą Peter BINDT Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.

               (3)

               ES operacijos vadas rekomendavo kontradmirolą Giovanni GUMIERO paskirti nauju Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.

               (4)

               ES karinis komitetas pritarė tai rekomendacijai.

               (5)

               Pagal Protokolo dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Kontradmirolas Giovanni GUMIERO skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.
   2 straipsnis
   Šis sprendimas įsigalioja 2009 m. gruodžio 13 d.

      Priimta Briuselyje 2009 m. gruodžio 4 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 301, 2008 11 12, p. 33.

      (2)  OL L 192, 2009 7 24, p. 68.


title: 2000 m. spalio 12 d. Tarybos ir komisijos Sprendimas dėl partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę, protokolo sudarymo

text:
Svarbus teisinis pranešimas

|

32000D0683

Oficialusis leidinys L 283 , 09/11/2000 p. 0027 - 0027

		Tarybos ir komisijos Sprendimas2000 m. spalio 12 d.dėl partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę, protokolo sudarymo(2000/683/EB, EAPB, Euratomas)EUROPOS SĄJUNGOS TARYBA,EUROPOS KOMISIJA,atsižvelgdamos į Europos bendrijos steigimo sutartį, ypač jos 44 straipsnio 1 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 308 straipsnius kartu su 300 straipsnio 2 dalies antru sakiniu ir 300 straipsnio 3 dalies antra pastraipa,atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,atsižvelgdamos į Europos atominės energijos bendrijos steigimo sutartį, ypač į jos 101 straipsnio antrą pastraipą,atsižvelgdamos į Komisijos pasiūlymą,atsižvelgdamos į Europos Parlamento pritarimą [1],atsižvelgdamos į Tarybos pritarimą pagal Europos atominės energijos bendrijos steigimo sutarties 101 straipsnį,pasikonsultavusios su EAPB patariamuoju komitetu ir Tarybai pritarus,kadangi:(1) Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Ukrainos partnerystę [2], kuris įsigaliojo 1998 m. kovo 1 d., prisideda prie Europos Bendrijų tikslų įgyvendinimo, nes jis sudaro esminę Europos Bendrijų ir jų valstybių narių strategijos dalį Ukrainos atžvilgiu.(2) Partnerystės ir bendradarbiavimo susitarimas buvo pasirašytas iki Europos Sąjungos plėtros, į ją stojant Austrijai, Suomijai ir Švedijai, 1997 m. balandžio 10 d. buvo pasirašytas protokolas, kuriuo šios trys naujos valstybės narės įrašomos į Partnerystės ir bendradarbiavimo susitarimą.(3) Šalys susitarė, kad Protokolą laikinai taikys Europos Bendrijos, Ukraina ir visos valstybės narės, išskyrus Austriją, Švediją, Suomiją, Daniją ir Portugaliją.(4) Visos Protokolą pasirašiusios šalys dabar jau yra jį ratifikavusios,NUSPRENDĖ:1 straipsnisPartnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę, protokolas yra tvirtinamas Europos bendrijos, Europos anglių ir plieno bendrijos ir Europos atominės energijos bendrijos vardu.Protokolo tekstas pridedamas prie šio sprendimo.2 straipsnisTarybos pirmininkas Europos bendrijos vardu pateikia pranešimą, numatytą protokolo 4 straipsnyje. Tokį patį pranešimą pateikia Komisijos pirmininkas Europos anglių ir plieno bendrijos ir Europos atominės bendrijos vardu.Priimta Briuselyje, 2000 m. spalio 12 d.Tarybos varduPirmininkasH. VédrineKomisijos varduPirmininkasR. Prodi[1] OL C 286, 1997 9 22, p. 82.[2] OL L 49, 1998 2 19, p. 3.--------------------------------------------------


title: 2011/729/CFSP: 2011 m. lapkričio 10 d. Tarybos sprendimas 2011/729/BUSP, kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje

text:
11.11.2011

               LT

               Europos Sąjungos oficialusis leidinys

               L 293/35

         TARYBOS SPRENDIMAS 2011/729/BUSP
   2011 m. lapkričio 10 d.
   kuriuo iš dalies keičiamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. vasario 28 d. Taryba priėmė Sprendimą 2011/137/BUSP dėl ribojamųjų priemonių atsižvelgiant į padėtį Libijoje (1), kuriuo įgyvendinama Jungtinių Tautų Saugumo Tarybos rezoliucija (JT ST rezoliucija) 1970 (2011);

               (2)

               2011 m. kovo 23 d. Taryba priėmė Sprendimą 2011/178/BUSP (2), kuriuo iš dalies keičiamas Sprendimas 2011/137/BUSP ir įgyvendinama JT ST rezoliucija 1973 (2011);

               (3)

               2011 m. rugsėjo 22 d. Taryba priėmė Sprendimą 2011/625/BUSP (3), kuriuo iš dalies keičiamas Sprendimas 2011/137/BUSP ir įgyvendinama JT ST rezoliucija 2009 (2011);

               (4)

               2011 m. spalio 27 d. Jungtinių Tautų Saugumo Taryba priėmė JT ST rezoliuciją 2016 (2011), kurioje nuspręsta, kad JT ST rezoliucijos 1973 (2011) 6–12 punktų nuostatos turėtų netekti galios 2011 m. spalio 31 d.;

               (5)

               Sprendimas 2011/137/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/137/BUSP 3a straipsnis išbraukiamas.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. lapkričio 10 d.

            Tarybos vardu

            Pirmininkas

         M. DOWGIELEWICZ

      (1)  OL L 58, 2011 3 3, p. 53.

      (2)  OL L 78, 2011 3 24, p. 24.

      (3)  OL L 246, 2011 9 23, p. 30.


title: 1994 m. sausio 17 d. Komisijos sprendimas dėl Europos techniniam liudijimui taikomų bendrų tvarkos taisyklių

text:
Svarbus teisinis pranešimas

|

31994D0023

Oficialusis leidinys L 017 , 20/01/1994 p. 0034 - 0040 specialusis leidimas suomių kalba: skyrius 13 tomas 25 p. 0235  specialusis leidimas švedų kalba: skyrius 13 tomas 25 p. 0235

		Komisijos sprendimas1994 m. sausio 17 d.dėl Europos techniniam liudijimui taikomų bendrų tvarkos taisyklių(94/23/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1], ir ypač į jos II priedą,kadangi minėtosios direktyvos 8 straipsnyje nustatyta, kad Europos techninis liudijimas gali būti išduodamas tam tikriems produktams, visų pirma tiems, kuriems nėra nustatyto darniojo ar nacionalinio standarto, ir produktams, kurie gerokai skiriasi nuo darniųjų ar pripažintų nacionalinių standartų;kadangi numatyta įvesti bendras tvarkos taisykles tokio liudijimo užsakymui, parengimui ir išdavimui; kadangi minėtosios direktyvos II priede taip pat nustatyta, kad šias bendras tvarkos taisykles, remdamasi komiteto nuomone, kaip nurodyta direktyvos 20 straipsnyje, turi priimti Komisija;kadangi direktyvoje numatytas komitetas, vadovaudamasis direktyvoje nurodyta tvarka, 1993 m. balandžio 22 d. posėdyje patvirtino šias bendras tvarkos taisykles,PRIĖMĖ ŠĮ SPRENDIMĄ:Vienintelis straipsnisRemiantis Direktyva 89/106/EEB, paraiškos Europos techniniam liudijimui gauti pateikiamos, liudijimas parengiamas ir išduodamas vadovaujantis šios direktyvos priede nustatytomis bendromis tvarkos taisyklėmis.Priimta Briuselyje, 1994 m. sausio 17 d.Komisijos varduMartin BangemannKomisijos narys[1] OL L 40, 1989 2 11, p. 12.--------------------------------------------------PRIEDASEUROPOS TECHNINIŲ LIUDIJIMŲ UŽSAKYMO, PARENGIMO IR IŠDAVIMO TVARKOS BENDROSIOS TAISYKLĖS0. Įžanga0.1. Šios bendrosios taisyklės apibrėžia tvarką, kuri turi būti priimta Europos techninių liudijimų užsakymui, parengimui ir išdavimui, kaip numatyta 1988 m. gruodžio 21 d. Tarybos direktyvos 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] II priedo 3 punkte (toliau – Direktyva (SPD)).0.2. EOTA yra remiantis direktyvos nuostatomis įkurta organizacija, vienijanti Europos bendrijos valstybių narių pagal minėtąją direktyvą paskirtas ir Europos techninius liudijimus (ETL) išduoti įgaliotas įstaigas.1. Bendrosios taisyklės1.1. EOTA sekretoriatas saugo atnaujinamą išduotų ETL sąrašą. Sąrašas yra skelbiamas ne rečiau kaip kartą per metus.1.2. EOTA techninė valdyba atsakinga už komitetų, reikalingų organizuoti ir koordinuoti ETL parengimą, sudarymą.1.3. Patvirtinimo įstaigos skelbia jų pačių išduotus ETL savo oficialia (-iomis) kalba (-omis).1.4. Dėl direktyvos kylantys sunkumai, kurių negali išspręsti EOTA vykdomoji komisija, perduodami spręsti Europos Bendrijų Komisijai (toliau – EB Komisija).2. Taisyklės, susijusios su paraiška gauti ETL2.1. Paraišką dėl Europos techninio liudijimo išdavimo gali pateikti gamintojas arba Bendrijoje įsisteigęs jo atstovas, toliau – pareiškėjas. Atstovas turi būti konkrečiai įgaliotas veikti gamintojo vardu.2.2. Paraiška pateikiama bet kuriai už atitinkamą sritį atsakingai EOTA įstaigai; tačiau paraiška dėl to paties statybos produkto negali būti siunčiama kelioms įstaigoms.2.3. Remiantis šia taisykle, pateikdamas paraišką, pareiškėjas įgalioja patvirtinimo įstaigą, kuriai jo paraiška buvo pateikta, informuoti EB Komisiją, kitas EOTA įstaigas ir EOTA sekretoriatą apie konkrečios paraiškos turinį.2.4. Prieš pateikdamas paraišką, pareiškėjas, savo paties prašymu ir pateikęs patvirtinimo įstaigos reikalaujamą informaciją, gauna informaciją apie:- patvirtinimo procedūrą,- apytikrį terminą, reikalingą patvirtinimo įstaigai konkretaus produkto patvirtinimo procedūrai atlikti,- išlaidų, susijusių su patvirtinimo procedūros tvarkymu, sąmatą ir apmokėjimo būdus.Kai įteisinamo produkto sritis dar nėra pripažinta tinkama išduoti ETL arba įteisinant produktą, kuris gerokai skiriasi nuo darniųjų ar pripažintų nacionalinių standartų, išvardytoji informacija pateikiama pareiškėjui tik priėmus sprendimą dėl galimybės išduoti ETL, laikantis 3 punkto 2 papunktyje nustatytos tvarkos.Apie sprendimą pranešama pareiškėjui.2.5. Paraiška pateikiama tipine forma (žr. 1 priedėlį) valstybės narės, kurioje yra patvirtinimo įstaiga, kalba, nebent patvirtinimo įstaiga leidžia pateikti paraišką kita kalba.2.6. Paraiška pateikiama kartu su statybos produkto aprašymu, techninėmis charakteristikomis, brėžiniais ir bandymų ataskaitomis, išsamiai paaiškinančiomis paraiškoje nurodytą objektą ir jo numatytą naudojimą.2.7. Paraiškoje privalo būti nurodytos visos gamybos vietos. Pareiškėjas turi užtikrinti ETL išduodančios patvirtinimo įstaigos ar jos atstovo galimybę darbo valandomis apsilankyti nurodytose gamybos vietose.2.8. Patvirtinimo įstaiga per du mėnesius turi patvirtinti, kad gavo paraišką ir kad pradės procedūras (žr. 2 priedėlyje pateiktą tipinę formą).Atsisakymo priimti paraišką atveju, patvirtinimo įstaiga privalo nurodyti tokio atsisakymo motyvus. Tada pareiškėjas gali kreiptis į kitą patvirtinimo įstaigą.2.9. Patvirtinimo įstaiga turi pranešti pareiškėjui, kokius dokumentus, bandymų rezultatus, skaičiavimus ir t. t. jis turi pateikti siekiant, kad patvirtinimo įstaiga galėtų įvertinti produkto tinkamumą naudoti pagal numatytą paskirtį.Pareiškėjas įpareigojamas pateikti patvirtinimo įstaigai reikiamus dokumentus ir padėti jai atliekant įvertinimą.2.10. EOTA įstaigos imasi visų būtinų priemonių, siekdamos užtikrinti visos svarbios informacijos, kurią jos sužino vykdydamos savo veiklą, konfidencialumą.2.11. Pareiškėjas teisiškai įpareigojančiu būdu turi užtikrinti visų su patvirtinimo procedūra ir patvirtinančių dokumentų parengimu pagal nacionalines taisykles susijusių išlaidų apmokėjimą.2.12. Pareiškėjui nevykdant šiame dokumente apibrėžtų įsipareigojimų, patvirtinimo įstaiga gali atmesti paraišką, praėjus atitinkamam laikui.3. Taisyklės, susijusios su ETL išdavimu3.0. ETL apima tik su esminiais reikalavimais susijusius, SPD I priede ir aiškinamuosiuose dokumentuose pagal SPD 3 straipsnio 3 dalį apibrėžtus produkto aspektus. Tik šie aspektai yra susiję su CE ženklinimu.Prireikus atsižvelgti į kitus aspektus, jų įvertinimas aiškiai atskiriamas nuo aspektų, susijusių su esminiais reikalavimais, įvertinimo, EOTA narėms sudarius susitarimą. Toks įvertinimas būtų savanoriškas.ETL forma turi atitikti "bendrąją formą", kuriai pritarė EB Komisija.3.1. ETL išdavimas remiantis ETL rekomendacija (pagal Direktyvos 9 straipsnio 1 dalį)3.1.1. ETL turinys ir forma privalo atitikti tam tikrą ETL rekomendaciją.3.1.2. Patvirtinimo įstaiga, išduodanti ETL, siunčia jį:- visoms kitoms EOTA įstaigoms,- Generaliniam sekretoriatui, kuris siunčia kopiją EB Komisijai.3.1.3. Pereinamuoju laikotarpiu, kurį EOTA atskirai nustato kiekvienai ETL rekomendacijai, siekiant užtikrinti galimybę palyginti patvirtinimo įstaigų išduotus ETL, ETL projektas su jį lydinčiais dokumentais (bandymų rezultatais) pateikiamas išankstinei konsultacijai atitinkamoms EOTA įstaigoms [2] ir Generaliniam sekretoriatui, kad pastarieji per du mėnesius pateiktų pastabas.3.1.4. Jei EB Komisija pagal SPD 5 straipsnio 1 dalies nuostatas ir pasitarusi su Nuolatiniu komitetu nustato, kad minėtajame ETL yra trūkumų dėl ETL rekomendacijos, patvirtinimo įstaigos pagal nurodytąją ETL rekomendaciją nebeišduoda kitų ETL.3.2. ETL išdavimas nesiremiant ETL rekomendacija (pagal Direktyvos 9 straipsnio 2 dalį)3.2.1. ETL turinys ir forma privalo atitikti "bendrąją formą", kuriai pritarė EB Komisija.3.2.2. Patvirtinimo įstaiga, gavusi prašymą pagal 2 punkto 4 papunktį arba paraišką dėl ETL išdavimo atitinkamos grupės produktui pirmą kartą, turi preliminariai pasitarti su Technine valdyba, kad galėtų iš esmės sutikti išduoti ETL atitinkamam produktui ir pritarti pasiūlytai atitikties patvirtinimo tvarkai.Jeigu Techninėje valdyboje sutariama dėl paraiškų pagal SPD 8 straipsnio 2 dalies a punktą, siekiant gauti įgaliojimą išduoti ETL, EB Komisijai kartu su EOTA prezidento patvirtinimu siunčiama atitinkama jos prašoma informacija. Jeigu Techninėje valdyboje nesusitariama, paraiška perduodama Vykdomajai komisijai, kad ši nuspręstų, ar paraiška turi būti teikiama EB Komisijai.Remiantis direktyvos 8 straipsnio 2 dalies b punktu pateikiamų paraiškų dėl ETL atveju, EB Komisija, remdamasi EOTA įvertinimu ir atitinkama informacija, patvirtins, ar konkretus produktas, priklausantis grupei, reguliuojamai darniaisiais ar pripažintais nacionaliniais standartais, gerokai skiriasi nuo šių standartų, ir ar gali būti jam išduotas Europos techninis liudijimas.3.2.3. Pasiekus 3 punkto 2 papunkčio 2 dalyje numatytą sutarimą, patvirtinimo įstaiga, kuriai adresuota paraiška, turi surengti preliminarias diskusijas su kitomis atitinkamomis EOTA įstaigomis, kurių metu paaiškintų, kokia numatoma tolimesnė paraiškos eiga, įskaitant bandymo programą, techninius reikalavimus ir numatyto atitikties patvirtinimo būdą.Patvirtinimo įstaiga atsižvelgia į kitų EOTA įstaigų pateiktas pastabas.3.2.4. Kai paraiška ETL gauti yra pateikiama dėl produkto, priklausančio grupei, kuriai jau yra nustatyta 3 punkto 2 papunkčio 3 dalyje įtvirtinta tvarka, ETL turi būti išduodamas laikantis nustatytosios tvarkos.3.2.5. Prieš išduodama ETL, patvirtinimo įstaiga ETL projektą, kartu su pareiškėjo pateiktu pagrindimu, siunčia atitinkamoms EOTA įstaigoms ir Generaliniam sekretoriatui, kad šie per du mėnesius pateiktų savo pastabas.Patvirtinimo įstaiga išduoda ETL tik po to, kai visos atitinkamos EOTA įstaigos, atsižvelgdamos į direktyvos II priedo 2 punkto 3 sakinį, duoda raštišką sutikimą.ETL platinimas atliekamas pagal 3 punkto 1 dalies 2 papunktį.Esant prieštaravimų, kurių negalima išspręsti, klausimas įtraukiamas į Techninės valdybos darbotvarkę.Jei Techninėje valdyboje dėl jų sutariama, patvirtinimo įstaiga išduoda ETL.Jei nesutariama, klausimas įtraukiamas į Vykdomosios komisijos, nuspręsiančios dėl tolimesnio veiksmo, darbotvarkę.Jei Vykdomoji komisija nepriima sprendimo, klausimas per EB Komisiją perduodamas Statybos nuolatiniam komitetui (Direktyvos 9 straipsnio 2 dalis).4. ETL panaikinimas4.1. Patvirtinimo įstaiga panaikina ETL po to, kai EB Komisija, laikydamasi Direktyvos 5 straipsnio 1 dalies, informuoja valstybes nares.4.2. Patvirtinimo įstaiga turi informuoti kitas EOTA įstaigas ir Generalinį sekretoriatą apie ETL panaikinimą. Generalinis sekretoriatas informuoja apie tai EB Komisiją.5. ETL pakeitimas5.1. Keičiant ETL, atitinkamai taikoma naujos paraiškos pateikimo tvarka. Paraiška turi būti adresuota keičiamą liudijimą išdavusiai patvirtinimo įstaigai.5.2. 3 punkto 1 ir 2 papunkčiuose išdėstytos nuostatos turi būti taikomos atitinkamai: patvirtinimo procedūra taikoma tik tiesiogiai su keitimu susijusiems klausimams.5.3. Išduodamas naujas ETL, keičiantis ankstesnį.6. Galiojimo pratęsimas6.1. Remiantis direktyvos 8 straipsnio 4 dalimi, ETL galiojimo laikas gali būti pratęstas (iš viso) penkerių metų laikotarpiui, jeigu EB Komisija nepranešė atitinkamoms patvirtinimo įstaigoms ir (ar) EOTA, apie sąlygų, kurioms esant buvo išduotas pirmasis ETL, pasikeitimą. Paraiškos pateikiamos raštu ir jas patvirtinimo įstaiga turi gauti likus ne mažiau kaip šešiems mėnesiams iki ETL galiojimo pabaigos.ETL galiojimo pratęsimo tvarkai atitinkamai taikomos 3 punkto 1 ir 2 papunkčiuose išdėstytos nuostatos.6.2. Paraiška pratęsti ETL galiojimą turi būti pateikiama kartu su ETL rekomendacijose liudijimų pratęsimui reikalaujamais atitinkamais techniniais dokumentais. Nesant tokių ETL rekomendacijų, patvirtinimo įstaiga, pasitarusi su EOTA įstaigomis, praneš pareiškėjui, kokius techninius dokumentus šis turi pateikti.6.3. Už ETL galiojimo pratęsimą atsakinga jį išduodanti įstaiga; pratęsiant ETL galiojimą atliekamas įvertinimas turi būti toks pat išsamus, kaip ir pirminis.[1] OL L 40, 1989 2 11, p. 12.[2] Atitinkamos EOTA įstaigos – įstaigos, kurias valstybės narės įgaliojo veikti toje srityje.--------------------------------------------------1 priedėlisPARAIŠKA TARYBOS DIREKTYVOS 89/106/EEB III SKYRIUJE NURODYTAM EUROPOS TECHNINIAM LIUDIJIMUI+++++ TIFF ++++++++++ TIFF +++++--------------------------------------------------2 priedėlis(Įgaliotos patvirtinimo įstaigos pavadinimas ir adresas)PARAIŠKOS IŠDUOTI TARYBOS DIREKTYVOJE 89/106/EEB NURODYTĄ EUROPOS TECHNINĮ LIUDIJIMĄ GAVIMO PATVIRTINIMAS+++++ TIFF +++++--------------------------------------------------


title: 2013 m. spalio 10 d. Tarybos sprendimas 2013/497/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
12.10.2013

               LT

               Europos Sąjungos oficialusis leidinys

               L 272/46

         TARYBOS SPRENDIMAS 2013/497/BUSP
   2013 m. spalio 10 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1);

               (2)

               turėtų būti patikslinti su įleidimo į Sąjungą apribojimais ir lėšų įšaldymu susiję nurodymo kriterijai, kurie apimtų asmenis ir subjektus, kurie padėjo nurodytiems asmenims ar subjektams apeiti ar pažeisti Jungtinių Tautų Saugumo Tarybos rezoliucijas ar Sprendimą 2010/413/BUSP, tam, kad apimtų asmenis ir subjektus, kurie patys apėjo arba pažeidė tas nuostatas;

               (3)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/413/BUSP iš dalies keičiamas taip:

               1.

               19 straipsnio 1 dalies b punktas pakeičiamas taip:

                           „b)

                           kitiems asmenims, kuriems netaikomas I priedas, dalyvaujantiems Irano branduolinėje veikloje, susijusioje su padidinta platinimo rizika, tiesiogiai su ja susijusiems ar teikiantiems jai paramą ar teikiantiems paramą branduolinių ginklų siuntimo į taikinį sistemų kūrimo veikloje, įskaitant dalyvavimą perkant uždraustus objektus, prekes, įrangą, medžiagas bei technologijas, arba jų vardu veikiantiems ar jų vadovaujamiems asmenims, arba asmenims, kurie patys apėjo ar pažeidė arba padėjo nurodytiems asmenims ar subjektams apeiti ir pažeisti JT ST rezoliucijos 1737 (2006), JT ST rezoliucijos 1747 (2007), JT ST rezoliucijos 1803 (2008) ir JT ST rezoliucijos 1929 (2010) ar šio sprendimo nuostatas, taip pat kitiems IRG vadovybės nariams ir asmenims, veikiantiems IRG arba IIRLL vardu, arba asmenims, kurie teikia draudimo ar kitas svarbias paslaugas IRG ar IIRLL arba jiems priklausantiems ar jų kontroliuojamiems subjektams arba veikiantiems jų vardu, kaip nurodyta II priedo sąraše ;“.

               2.

               20 straipsnio 1 dalies b punktas pakeičiamas taip:

                           „b)

                           asmenys ir subjektai, kuriems netaikomas I priedas, dalyvaujantys Irano branduolinėje veikloje, susijusioje su padidinta platinimo rizika, tiesiogiai su ja susiję ar teikiantys jai paramą, ar teikiantys paramą branduolinių ginklų siuntimo į taikinį sistemų kūrimo veikloje, įskaitant dalyvavimą perkant draudžiamus objektus, prekes, įrangą, medžiagas bei technologijas, arba jų vardu veikiantys ar jų vadovaujami asmenys ar subjektai, arba jiems nuosavybės teise priklausantys ar jų kontroliuojami subjektai, įskaitant neteisėtomis priemonėmis, arba asmenys ir subjektai, kurie patys apėjo ar pažeidė arba padėjo nurodytiems asmenims ar subjektams apeiti ir pažeisti JT ST rezoliucijos 1737 (2006), JT ST rezoliucijos 1747 (2007), JT ST rezoliucijos 1803 (2008) ir JT ST rezoliucijos 1929 (2010) ar šio sprendimo nuostatas, tai pat kiti IRG ir IIRL nariai ir subjektai bei jiems priklausantys ar jų kontroliuojami subjektai arba asmenys ir subjektai, veikiantys jų vardu, arba asmenys ir subjektai, teikiantys draudimo ar kitas svarbias paslaugas IRG ir IIRLL arba jiems priklausantiems ar jų kontroliuojamiems arba jų vardu veikiantiems subjektams, kaip nurodyta II priedo sąraše;“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2013 m. spalio 10 d.

            Tarybos vardu

            Pirmininkas

         R. SINKEVIČIUS

      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).


title: 2011/578/ES: 2011 m. gegužės 10 d. Europos Parlamento sprendimas dėl Europos aplinkos agentūros 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/155

         EUROPOS PARLAMENTO SPRENDIMAS
   2011 m. gegužės 10 d.
   dėl Europos aplinkos agentūros 2009 finansinių metų biudžeto įvykdymo patvirtinimo
   (2011/578/ES)
   EUROPOS PARLAMENTAS,
   atsižvelgdamas į Europos aplinkos agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos aplinkos agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,
   atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0122/2011),

               1.

               patvirtina Europos aplinkos agentūros direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serija).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 58.

      (2)  OL L 248, 2002 9 16, p. 1.

      (3)  OL L 120, 1990 5 11, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/157

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos aplinkos agentūros 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos aplinkos agentūros 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos aplinkos agentūros 2009 finansinių metų galutinių metinių ataskaitų kartu su Agentūros atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,
   atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0122/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi Parlamentas 2010 m. gegužės 5 d. Europos aplinkos agentūros vykdomajam direktoriui patvirtino, kad Agentūros 2008 finansinių metų biudžetas įvykdytas (6), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           ragina Agentūrą, vadovaujantis steigiamuoju Reglamentu (EEB) Nr. 1210/90 ir valdybos patvirtintomis darbo programomis, toliau reguliariai (t. y. kas penkerius metus) užsakinėti nepriklausomą išorės vertinimą,

                           —

                           atkreipia dėmesį į Audito Rūmų pastabą, kad Agentūros nuomojamų patalpų remontui atlikti turėjo būti pradėta viešųjų pirkimų procedūra, tačiau užuot tai padariusi Agentūra už padarytus darbus sumokėjo pastato savininkų pasirinktai įmonei,

                           —

                           pripažįsta, kad nuo 2006 m. Agentūra įgyvendino 9 iš 27 Vidaus audito tarnybos pateiktų rekomendacijų;

               C.

               kadangi Agentūros 2009 m. biudžetas buvo 39 900 000 EUR, t. y. 7,1 % didesnis nei 2008 finansiniais metais;

               1.

               pažymi, kad 2009 m. Agentūrai skirta bendra 39 900 000 EUR finansinių išteklių suma, iš kurių 34 560 000 EUR sudaro Sąjungos subsidijos;

               2.

               pažymi, kad Agentūros biudžetas, palyginti su 2008 m., buvo padidintas 2 800 000 EUR siekiant pažangos keturiose pagrindinėse srityse – prisitaikymo prie klimato kaitos, ekosistemos vertinimo, tvaraus vartojimo bei gamybos ir nelaimių prevencijos ir valdymo, kaip nurodyta 2009–2013 m. daugiametėje strategijoje;

      Veiklos rezultatai

               3.

               palankiai vertina Agentūros iniciatyvą, vadovaujantis steigiamuoju Reglamentu (EEB) Nr. 1210/90 ir valdybos patvirtintomis darbo programomis, toliau reguliariai užsakinėti nepriklausomą išorės vertinimą; visų pirma pažymi, kad kitas vertinimas bus atliekamas 2012–2013 m.;

               4.

               dar kartą ragina Agentūrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis, siekiant biudžeto įvykdymą tvirtinančiai institucijai suteikti galimybę geriau įvertinti Agentūros veiklą skirtingais metais;

               5.

               ragina Agentūrą teikti pirmenybę šioms keturioms sritims ir labiau stengtis jas toliau plėtoti;

               6.

               ypač palankiai vertina Agentūrą, nes ji patikimai teikia nepriklausomą ir tikrą informaciją aplinkosaugos klausimais visoms Sąjungos institucijoms, valstybėms narėms ir politikos formavimo įstaigoms;

               7.

               dar kartą ragina Agentūrą toliau stengtis tobulinti komunikacijos metodus siekiant, kad jos padarytos išvados būtų dažniau pateikiamos per visuomenės informavimo priemones ir visuomenė būtų skatinama diskutuoti svarbiais aplinkos klausimais, pvz., klimato kaitos, biologinės įvairovės ir gamtos išteklių valdymo; mano, kad tokios priemonės gali padėti didinti Agentūros veiklos skaidrumą ir visuomenės susidomėjimą jos darbu;

               8.

               ragina Audito Rūmus atlikti Agentūros veiklos auditą;

      Biudžeto procedūros

               9.

               ragina Agentūrą stiprinti biudžeto ir darbo programos ryšį; pažymi, kad Audito Rūmai praneša, kad biudžeto sudarymo procedūros nebuvo pakankamai griežtos, todėl buvo atlikta daug biudžetinių perkėlimų, kurie turėjo įtakos daugeliui biudžeto eilučių (atitinkamai 8 % Agentūros biudžeto); ypač atkreipia dėmesį į tai, kad dėl kai kurių iš šių perkėlimų periodiškai didėjo ir mažėjo sumos, esančios tose pačiose biudžeto eilutėse, o kai kurie per metus nepanaudoti asignavimai buvo perkelti į kitas eilutes;

               10.

               išreiškia susirūpinimą dėl Agentūros vykdomų perkėlimų siekiant padidinti sumą biudžeto eilutėje, kad (2009 m. gruodžio 30 d.) būtų galima sumokėti Agentūros patalpų nuomos mokestį už pirmąjį 2010 m. ketvirtį ir įrašyti šį mokestį į 2009 m. biudžetą; pabrėžia, kad tokie Agentūros veiksmai prieštarauja metinio periodiškumo principui ir kad dėl to sumažėjo Komisijai sugrąžintina suma;

               11.

               ragina Agentūrą iki metų pabaigos pagerinti veiklos departamentų teikiamos informacijos apie sukauptų veiklos išlaidų vertinimą tikslumą;

      Žmogiškieji ištekliai

               12.

               ragina Agentūrą imtis priemonių ir pašalinti darbuotojų atrankos procedūrų trūkumus, nes dėl to kyla pavojus šių procedūrų skaidrumui; visų pirma pažymi, kad Audito Rūmai praneša apie šiuos trūkumus: pranešimuose apie laisvas darbo vietas nebuvo nurodomas maksimalus į rezervo sąrašus įtrauktinų kandidatų skaičius, klausimai, naudoti testo raštu ir pokalbių metu, nebuvo sudaryti prieš paraiškų nagrinėjimą, atrankos komisijų sprendimai nebuvo patvirtinti pakankama dokumentacija, iš anksto nebuvo nustatyti minimalūs balai, kuriuos kandidatai turėjo surinkti, kad būtų pakviesti į pokalbį ar patektų į rezervo sąrašą, taip pat protokolai nebuvo išsamūs;

               13.

               pažymi, kad 2009 m. reikėjo numatyti 10 papildomų pareigybių norint padidinti pajėgumus ekosistemos įvertinimo, tvaraus vartojimo ir gamybos ir Bendros aplinkosaugos informacijos sistemos kūrimo srityse, taip pat numatyti pajėgumus siekiant plėtoti naujas darbo sritis, susijusias su prisitaikymu prie klimato kaitos ir nelaimių prevencija ir valdymu; atsižvelgdamas į tai, ragina toliau didinti įdarbinimo procedūros skaidrumą, kaip nurodė Audito Rūmai;

      Vidaus auditas

               14.

               nurodo, jog remiantis Agentūros informacija, ji dar turi įgyvendinti tris Vidaus audito tarnybos (VAT) rekomendacijas, pateiktas atlikus ankstesnį auditą; ypač pažymi, kad šios rekomendacijos visų pirma susijusios su svarbiais postais, patikromis vietoje ir (arba) dotacijų patikrinimu bei finansinėmis procedūromis ir yra laikytinos labai svarbiomis;

               15.

               palankiai vertina tai, kad Agentūra į metinės veiklos ataskaitą įtraukė VAT bendrąjį Agentūros vertinimą; mano, kad tai yra geriausia praktika ir kad ją taip pat turėtų taikyti kitos agentūros;

               16.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (7) dėl ES agentūrų veiklos, finansų valdymo ir kontrolės.

      (1)  OL C 338, 2010 12 14, p. 58.

      (2)  OL L 248, 2002 9 16, p. 1.

      (3)  OL L 120, 1990 5 11, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.

      (6)  OL L 252, 2010 9 25, p. 151.

      (7)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2017 m. birželio 19 d. Tarybos sprendimas (ES) 2017/1138 dėl pozicijos, kurios turi būti laikomasi Europos Sąjungos vardu pirmajame Minamatos konvencijos dėl gyvsidabrio Šalių konferencijos susitikime dėl Konvencijos 3 straipsnio 12 dalyje nurodyto patvirtinimo privalomo turinio bei Konvencijos 8 straipsnio 8 ir 9 dalyse nurodytų rekomendacijų priėmimo

text:
27.6.2017

               LT

               Europos Sąjungos oficialusis leidinys

               L 164/56

         TARYBOS SPRENDIMAS (ES) 2017/1138
   2017 m. birželio 19 d.
   dėl pozicijos, kurios turi būti laikomasi Europos Sąjungos vardu pirmajame Minamatos konvencijos dėl gyvsidabrio Šalių konferencijos susitikime dėl Konvencijos 3 straipsnio 12 dalyje nurodyto patvirtinimo privalomo turinio bei Konvencijos 8 straipsnio 8 ir 9 dalyse nurodytų rekomendacijų priėmimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
   atsižvelgdami į Europos Komisijos pasiūlymą,
   kadangi:

               (1)

               2017 m. gegužės 11 d. Tarybos sprendimu (ES) 2017/939 (1) Minamatos konvencija dėl gyvsidabrio (2) (toliau – Konvencija) buvo patvirtinta Europos Sąjungos vardu;

               (2)

               Konvencija įsigalios 2017 m. rugpjūčio 16 d. Pirmasis Konvencijos Šalių konferencijos susitikimas (toliau – 1-oji konferencija) įvyks 2017 m. rugsėjo 24–29 d. Ženevoje. Šiomis aplinkybėmis Sąjunga turėtų nustatyti poziciją, kurios turi būti laikomasi 1-ojoje konferencijoje;

               (3)

               pagal Konvencijos 3 straipsnio 8 dalį reikalaujama, kad Šalys, ketinančios importuoti gyvsidabrį iš valstybės, kuri nėra Konvencijos Šalis, leistų tokį importą tik su sąlyga, kad eksportuojanti valstybė, kuri nėra Konvencijos Šalis, pateiks patvirtinimą, kad importuojamas gyvsidabris nėra gautas nei vykdant pirminę gyvsidabrio gavybą, nei iš gyvsidabrio pertekliaus nutraukiant chloro ir šarmų įrenginių eksploatavimą (toliau – patvirtinimas);

               (4)

               Konvencijos 3 straipsnio 12 dalyje numatyta, kad 1-ojoje konferencijoje turi būti priimtas patvirtinimo privalomas turinys. Todėl toks patvirtinimo privalomas turinys turės teisinį poveikį;

               (5)

               Europos Parlamento ir Tarybos reglamentu (ES) 2017/852 (3) laikomasi Konvencijos 3 straipsnio 8 dalies nuostatų, papildytų siūlomu privalomu patvirtinimo turiniu;

               (6)

               pagal Konvencijos 8 straipsnio 4 dalį Šalys privalo užtikrinti, kad naujiems sutelktosios taršos šaltiniams, priskiriamiems D priede išvardytoms šaltinių kategorijoms, būtų taikomi geriausi prieinami gamybos būdai ir geriausia aplinkos apsaugos praktika, leidžianti kontroliuoti ir, kai įmanoma, sumažinti į atmosferą išmetamą gyvsidabrio ir gyvsidabrio junginių kiekį;

               (7)

               Konvencijos 8 straipsnio 5 dalyje numatyta, kad Šalys kontroliuoja ir, kai įmanoma, sumažina į orą išmetamo gyvsidabrio ir gyvsidabrio junginių iš esamų sutelktosios taršos šaltinių, priskiriamų D priede išvardytoms šaltinių kategorijoms, kiekį, įgyvendindamos vieną ar kelias iš šių priemonių: taikydamos geriausius prieinamus gamybos būdus ir geriausią aplinkos apsaugos praktiką; nustatydamos teršalų kontrolės kiekybinius tikslus arba išmetamų teršalų ribines vertes; nustatydamos kelių teršalų kontrolės strategiją; arba taikydamos alternatyvias priemones;

               (8)

               pagal Konvencijos 8 straipsnio 7 dalį Šalys privalo sudaryti ir tvarkyti į atmosferą išmetamo gyvsidabrio ir gyvsidabrio junginių teršalų kiekio apskaitą (inventorių);

               (9)

               Konvencijos 8 straipsnio 8 dalyje nustatyta, kad 1-ojoje konferencijoje priimamos rekomendacijos dėl geriausių prieinamų gamybos būdų ir geriausios aplinkos apsaugos praktikos, atsižvelgiant į bet kokius naujų ir esamų šaltinių skirtumus bei poreikį kuo labiau sumažinti poveikį skirtingiems aplinkos komponentams, taip pat rekomendacijos, kuriomis siekiama padėti Šalims įgyvendinti jų įsipareigojimus pagal 8 straipsnio 5 dalį, visų pirma nustatant tikslus ir išmetamųjų teršalų ribines vertes;

               (10)

               Konvencijos 8 straipsnio 9 dalyje numatyta, kad Konvencijos Šalių konferencija, kai tik įmanoma, priima rekomendacijas dėl kriterijų, kuriuos Šalys gali nustatyti pagal 8 straipsnio 2 dalies b punktą, kai jos nusprendžia taikyti į orą išmetamų gyvsidabrio ir gyvsidabrio junginių kontrolės priemones tik sutelktosios taršos šaltiniams, priskiriamiems D priede išvardytoms konkrečių šaltinių kategorijoms, su sąlyga, kad reguliuojama bent 75 % atitinkamos šaltinių kategorijos išmetamo gyvsidabrio kiekio, taip pat rekomendacijas dėl metodikos, kurią reikėtų taikyti rengiant į orą išmetamo gyvsidabrio ir gyvsidabrio junginių kiekio apskaitą (inventorių);

               (11)

               Konvencijos 8 straipsnio 10 dalies antrame sakinyje nurodyta, kad Šalys atsižvelgia į tas rekomendacijas įgyvendindamos atitinkamas to straipsnio nuostatas. Todėl tokios rekomendacijos turės teisinį poveikį;

               (12)

               Konvencijos tarpvyriausybinis derybų komitetas 2016 m. kovo 10–15 d. Jordanijoje įvykusioje septintojoje sesijoje preliminariai priėmė keturis Konvencijos 8 straipsnio 8 ir 9 dalyse nurodytus rekomendacijų dokumentus, kol jie bus oficialiai priimti 1-ojoje konferencijoje;

               (13)

               Sąjungos teisės aktai, įskaitant Europos Parlamento ir Tarybos direktyvą 2010/75/ES (4) bei Europos Parlamento ir Tarybos reglamentą (EB) Nr. 166/2006 (5), atitinka Konvencijos 8 straipsnio nuostatas, kurias papildo siūlomos rekomendacijos;

               (14)

               todėl siūlomam patvirtinimo privalomam turiniui ir siūlomiems keturiems rekomendacijų dokumentams turėtų būti pritarta,

         PRIĖMĖ ŠĮ SPRENDIMĄ:
   1 straipsnis
   Pozicija, kurios turi būti laikomasi Europos Sąjungos vardu pirmajame Minamatos konvencijos dėl gyvsidabrio (toliau – Konvencija) Šalių konferencijos susitikime yra pritarti Konvencijos 3 straipsnio 12 dalyje nurodyto patvirtinimo privalomo turinio bei 8 straipsnio 8 ir 9 dalyse nurodytų rekomendacijų priėmimui.
   Nedideliems pirmoje dalyje nurodytų dokumentų pakeitimams Sąjungos atstovai, koordinavimo posėdžiuose pasikonsultavę su valstybėmis narėmis, gali pritarti be papildomo Tarybos sprendimo.
   2 straipsnis
   Konvencijos Šalių konferencijos sprendimas (-ai), kuriuo (-iais) priimami 1 straipsnyje nurodyti dokumentai, skelbiamas (-i) Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. birželio 19 d.

            Tarybos vardu

            Pirmininkas

         J. HERRERA

      (1)  2017 m. gegužės 11 d. Tarybos sprendimas (ES) 2017/939 dėl Minamatos konvencijos dėl gyvsidabrio sudarymo Europos Sąjungos vardu (OL L 142, 2017 6 2, p. 4).

      (2)  OL L 142, 2017 6 2, p. 6.

      (3)  2017 m. gegužės 17 d. Europos Parlamento ir Tarybos reglamentas (ES) 2017/852 dėl gyvsidabrio, kuriuo panaikinamas Reglamentas (EB) Nr. 1102/2008 (OL L 137, 2017 5 24, p. 1).

      (4)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).

      (5)  2006 m. sausio 18 d. Europos Parlamento ir Tarybos reglamentas (EB) Nr. 166/2006 dėl Europos išleidžiamų ir perduodamų teršalų registro sukūrimo ir iš dalies keičiantis Tarybos direktyvas 91/689/EEB ir 96/61/EB (OL L 33, 2006 2 4, p. 1).


title: 2012/832/ES: 2012 m. gruodžio 10 d. Europos Centrinio Banko sprendimas, kuriuo iš dalies keičiamas Sprendimas ECB/2010/21 dėl Europos Centrinio Banko metinės atskaitomybės (ECB/2012/30)

text:
22.12.2012

               LT

               Europos Sąjungos oficialusis leidinys

               L 356/93

         EUROPOS CENTRINIO BANKO SPRENDIMAS
   2012 m. gruodžio 10 d.
   kuriuo iš dalies keičiamas Sprendimas ECB/2010/21 dėl Europos Centrinio Banko metinės atskaitomybės
   (ECB/2012/30)
   (2012/832/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 26 straipsnio 2 dalį,
   kadangi:

               (1)

               2010 m. lapkričio 11 d. Sprendimas ECB/2010/21 dėl Europos Centrinio Banko metinės atskaitomybės (1) nustato Europos Centrinio Banko (ECB) metinėms finansinėms ataskaitoms taikomas taisykles;

               (2)

               Sprendimo ECB/2010/21 3 straipsnyje nustatyta, kad 2010 m. lapkričio 11 d. Gairių ECB/2010/20 dėl Europos centrinių bankų sistemos apskaitos ir finansinės atskaitomybės teisinio pagrindo (2) 3 straipsnyje apibrėžti pagrindiniai apskaitos principai taip pat taikomi Sprendime ECB/2010/21. Be kita ko, tai taikoma Gairių ECB/2010/20 3 straipsnio c punktui dėl įvykių po balanso, kuriame numatyta, kad turtas ir įsipareigojimai tikslinami įvykiais, įvykusiais tarp metinio balanso sudarymo dienos ir dienos, kurią atitinkami organai patvirtina finansines ataskaitas, jeigu šie įvykiai turi įtakos turto arba įsipareigojimų būklei balanso sudarymo dieną;

               (3)

               reikia paaiškinti, kad, sudarant ECB metines finansines ataskaitas, į įvykius po balanso turėtų būti atsižvelgta tik iki dienos, kai įgaliojama paskelbti finansines ataskaitas, t. y. dienos, kai Vykdomoji valdyba įgalioja teikti ECB metines finansines ataskaitas Valdančiajai tarybai patvirtinti;

               (4)

               reikėtų atitinkamai iš dalies pakeisti Sprendimą ECB/2010/21,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2010/21 3 straipsnis pakeičiamas taip:

      „3 straipsnis
      Pagrindiniai apskaitos principai
      Gairių ECB/2010/20 3 straipsnyje apibrėžti pagrindiniai apskaitos principai taip pat taikomi šiame sprendime. Gairių ECB/2010/20 3 straipsnio c punkto pirmajam sakiniui taikant išimtį, į įvykius po balanso atsižvelgiama tik iki dienos, kai Vykdomoji valdyba įgalioja teikti ECB metines finansines ataskaitas Valdančiajai tarybai patvirtinti.“

   2 straipsnis
   Įsigaliojimas
   Šis sprendimas įsigalioja 2012 m. gruodžio 31 d.

      Priimta Frankfurte prie Maino 2012 m. gruodžio 10 d.

            ECB Pirmininkas

         Mario DRAGHI

      (1)  OL L 35, 2011 2 9, p. 1.

      (2)  OL L 35, 2011 2 9, p. 31.


title: 2017 m. rugsėjo 4 d. Komisijos sprendimas (ES) 2017/1525, kuriuo iš dalies keičiamas Sprendimas 2014/256/ES, kad būtų pratęstas ekologinių kriterijų, taikomų suteikiant ES ekologinį ženklą gaminiams iš popieriaus, galiojimas (pranešta dokumentu Nr. C(2017) 5948) (Tekstas svarbus EEE. )

text:
6.9.2017

               LT

               Europos Sąjungos oficialusis leidinys

               L 230/28

         KOMISIJOS SPRENDIMAS (ES) 2017/1525
   2017 m. rugsėjo 4 d.
   kuriuo iš dalies keičiamas Sprendimas 2014/256/ES, kad būtų pratęstas ekologinių kriterijų, taikomų suteikiant ES ekologinį ženklą gaminiams iš popieriaus, galiojimas

         (pranešta dokumentu Nr. C(2017) 5948)

   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 3 dalies c punktą,
   pasikonsultavusi su Europos Sąjungos ekologinio ženklinimo valdyba,
   kadangi:

               (1)

               2017 m. gegužės 2 d. baigia galioti Komisijos sprendimas 2014/256/ES (2);

               (2)

               atlikto tyrimo rezultatai parodė, kad Sprendimu 2014/256/ES nustatyti ekologiniai kriterijai ir susiję vertinimo bei patikros reikalavimai yra aktualūs ir tinkami. Todėl Sprendimas 2014/256/ES turėtų būti atitinkamai iš dalies pakeistas;

               (3)

               šiame sprendime numatytos priemonės atitinka Reglamento (EB) Nr. 66/2010 16 straipsniu įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/256/ES 4 straipsnis pakeičiamas taip:

      „4 straipsnis
      Gaminių grupei „gaminiai iš popieriaus“ nustatyti ekologiniai kriterijai ir susiję vertinimo bei patikros reikalavimai galioja iki 2020 m. gruodžio 31 d.“

   2 straipsnis
   Šis sprendimas skirtas valstybėms narėms.

      Priimta Briuselyje 2017 m. rugsėjo 4 d.

            Komisijos vardu

         Karmenu VELLA

            Komisijos narys

      (1)  OL L 27, 2010 1 30, p. 1.

      (2)  2014 m. gegužės 2 d. Komisijos sprendimas 2014/256/ES, kuriuo nustatomi ekologiniai kriterijai, taikomi suteikiant ES ekologinį ženklą gaminiams iš popieriaus (OL L 135, 2014 5 8, p. 24).


title: 2008/514/EB: 2007 m. balandžio 24 d. Europos Parlamento sprendimas dėl Europos narkotikų ir narkomanijos stebėsenos centro 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/104

      EUROPOS PARLAMENTO SPRENDIMAS

   2007 m. balandžio 24 d.
   dėl Europos narkotikų ir narkomanijos stebėsenos centro 2005 finansinių metų sąskaitų uždarymo
   (2008/514/EB)
   EUROPOS PARLAMENTAS,
   atsižvelgdamas į Europos narkotikų ir narkomanijos stebėsenos centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2005 finansinių metų galutinių metinių ataskaitų kartu su Centro atsakymais (2),
   atsižvelgdamas į 2007 m. vasario mėn. 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1993 m. vasario 8 d. Tarybos reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo (4), ypač į jo 11a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6-0100/2007),

               1.

               pažymi, kad Europos narkotikų ir narkomanijos stebėsenos centro 2004 ir 2005 finansinių metų galutinėse metinėse ataskaitose buvo pateikti šie duomenys:
               2004 ir 2005 finansinių metų pajamų ir išlaidų ataskaitos duomenys

                           (tūkst. EUR)

                           2005

                           2004

                           Pajamos

                           Komisijos skirtos subsidijos

                           12 000

                           11 730

                           Norvegijos skirtos subsidijos

                           516

                           514

                           Asignuotosios pajamos

                           190

                           211

                           Įvairios įplaukos

                           93

                           33

                              Iš viso pajamų (a)

                              12 799

                              12 488

                           Biudžeto išlaidos finansiniais metais

                           Personalas – I antraštinė biudžeto dalis

                           Mokėjimai

                           5 762

                           5 832

                           Perkelti asignavimai

                           154

                           122

                           Administracija – II antraštinė biudžeto dalis

                           Mokėjimai

                           1 094

                           1 088

                           Perkelti asignavimai

                           650

                           356

                           Veiklai skirti asignavimai – III antraštinė biudžeto dalis (išskyrus asignuotąsias pajamas)

                           Mokėjimai pagal finansinių metų mokėjimų asignavimus

                           4 159

                           2 342

                           Perkelti asignavimai

                           1 260

                              Asignuotosios pajamos (PHARE ir trečiosios šalys)

                           101

                           201

                              Iš viso išlaidų (b)

                              11 920

                              11 200

                              Finansinių metų rezultatas (a-b)

                           879

                           1 288

                           Likutis, perkeltas iš ankstesnių finansinių metų

                           1 508

                           295

                           Perkeltieji ir atšauktieji asignavimai

                           1 239

                           245

                           Sumos, nepanaudotos praeitais finansiniais metais, skirtos naudojimui

                           -58

                           15

                           Grąžinamosios išmokos Komisijai

                           -1 508

                           -3

                           Grąžinamosios išmokos Norvegijai

                           -128

                           81

                           Valiutos kurso skirtumai

                           1

                           -1

                           Finansinių metų balansas (EB dotacija ir Norvegijos įnašas)

                           1 933

                           1 920

                           2005 m. Norvegijos dotacija

                           -516

                              Finansinių metu balansas (tik EB dotacija)

                              1 417

                              Šaltinis: Stebėsenos centro pateikta informacija. Šioje lentelėje pateikiami apibendrinti savo metinėse ataskaitose Stebėsenos centro pateikti duomenys.

               2.

               pritaria Europos narkotikų ir narkomanijos stebėsenos centro 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 43.

      (2)  OL C 312, 2006 12 19, p. 86.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 36, 1993 2 12, p. 1. Reglamentas su paskutiniais pakeitimais, padarytais Reglamentu (EB) Nr. 1651/2003 (OL L 245, 2003 9 29, p. 30).

      (5)  OL L 357, 2002 12 31, p. 72.


title: 2002 m. gruodžio 10 d. Tarybos sprendimas dėl Bendrųjų veiksmų 2002/210/BUSP dėl Europos Sąjungos policijos misijos įgyvendinimo

text:
Svarbus teisinis pranešimas

|

32002D0968

Oficialusis leidinys L 335 , 12/12/2002 p. 0001 - 0001

		Tarybos sprendimas2002 m. gruodžio 10 d.dėl Bendrųjų veiksmų 2002/210/BUSP dėl Europos Sąjungos policijos misijos įgyvendinimo(2002/968/BUSP)EUROPOS SĄJUNGOS TARYBA,atsižvelgdama į 2002 m. kovo 11 d. Bendruosius veiksmus 2002/210/BUSP dėl Europos Sąjungos policijos misijos (EUPM) [1], ypač į jų 9 straipsnio 1 dalies b punkto paskutinę pastraipą, kartu su Europos Sąjungos sutarties 23 straipsnio 2 dalimi,kadangi Taryba turėtų nuspręsti dėl galutinio 2003 m. biudžeto,PRIĖMĖ ŠĮ SPRENDIMĄ:1 straipsnis1. EUPM 2003 m. biudžetas yra 38 milijonai eurų, iš kurių orientacinė 20 milijonų eurų suma finansuojama bendrai iš Europos Sąjungos bendrojo biudžeto.2. Iš šio straipsnio 1 dalyje nurodyto Bendrijos biudžeto finansuojamos išlaidos yra tvarkomos pagal biudžeto reikalams taikomas Bendrijos procedūras ir taisykles, išskyrus tai, kad bet koks išankstinis finansavimas nelieka Bendrijos nuosavybe.2 straipsnisŠis sprendimas įsigalioja nuo jo priėmimo dienos.3 straipsnisŠis sprendimas skelbiamas Oficialiajame leidinyje.Priimta Briuselyje, 2002 m. gruodžio 10 d.Tarybos varduPirmininkasP. S. Møller[1] OL L 70, 2002 3 13, p. 1.--------------------------------------------------


title: 2012/243/ES: 2012 m. kovo 8 d. Tarybos sprendimas dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas, sudarymo ir su tuo susijusios procedūrinės tvarkos nustatymo

text:
8.5.2012

               LT

               Europos Sąjungos oficialusis leidinys

               L 121/16

         TARYBOS SPRENDIMAS
   2012 m. kovo 8 d.
   dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas, sudarymo ir su tuo susijusios procedūrinės tvarkos nustatymo
   (2012/243/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį, kartu su 218 straipsnio 6 dalies a punktu, 218 straipsnio 7 dalimi ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               vadovaudamasi 2009 m. gruodžio 17 d. Tarybos priimtu įgaliojimu, kuriuo Komisija buvo įgaliota pradėti derybas, Komisija derėjosi dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas (toliau – bendradarbiavimo memorandumas);

               (2)

               bendradarbiavimo memorandumas Sąjungos vardu buvo pasirašytas 2011 m. gegužės 4 d. ir nuo tos dienos laikinai taikomas, atsižvelgiant į tai, kad jis gali būti sudarytas vėliau;

               (3)

               bendradarbiavimo memorandumas turėtų būti sudarytas Sąjungos vardu;

               (4)

               būtina nustatyti Sąjungos dalyvavimo bendradarbiavimo memorandumu įsteigtame Jungtiniame komitete, ginčų sprendimo, papildomų memorandumo priedų priėmimo ir priedų keitimo procedūrinę tvarką,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Tarptautinės civilinės aviacijos organizacijos bendradarbiavimo memorandumas, kuriuo grindžiamas glaudesnis bendradarbiavimas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pateikti bendradarbiavimo memorandumo 9.2 dalyje numatytą pranešimą.
   3 straipsnis
   Taryba nustato poziciją, kurios Sąjunga turi laikytis Jungtiniame komitete, įsteigtame pagal bendradarbiavimo memorandumo 7.1 dalį (Jungtinis komitetas) dėl naujų memorandumo priedų ir jų pakeitimų, nurodytų memorandumo 7.3 dalies c punkte.
   4 straipsnis
   1.   Pasikonsultavusi su Tarybos paskirtu specialiu komitetu ir visapusiškai atsižvelgdama į jo nuomonę, Komisija nustato poziciją, kurios Sąjunga turi laikytis Jungtiniame komitete dėl sprendimų, nurodytų bendradarbiavimo memorandumo 7.3 dalies a, b ir c punktuose dėl darbo tvarkos ir sprendimų, nurodytų bendradarbiavimo memorandumo 7.3 dalies d ir e punktuose.
   2.   Pasikonsultavusi su 1 dalyje nurodytu specialiu komitetu, Komisija gali imtis visų reikiamų veiksmų pagal bendradarbiavimo memorandumo 4 ir 5 dalis.
   3.   Jungtiniame komitete Sąjungai atstovauja Komisija, kuriai padeda valstybių narių atstovai.
   4.   Komisija atstovauja Sąjungai pagal bendradarbiavimo memorandumo 8 dalį surengtose konsultacijose.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. kovo 8 d.

            Tarybos vardu

            Pirmininkas

         M. BØDSKOV

      (1)  Bendradarbiavimo memorandumas buvo paskelbtas OL L 232, 2011 9 9, p. 2 kartu su sprendimu dėl pasirašymo.


title: 2016 m. birželio 17 d. Tarybos sprendimas (ES) 2016/1023, kuriuo panaikinamas Sprendimas 2010/289/ES dėl perviršinio deficito Slovėnijoje

text:
24.6.2016

               LT

               Europos Sąjungos oficialusis leidinys

               L 166/17

         TARYBOS SPRENDIMAS (ES) 2016/1023
   2016 m. birželio 17 d.
   kuriuo panaikinamas Sprendimas 2010/289/ES dėl perviršinio deficito Slovėnijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,
   atsižvelgdama į Europos Komisijos rekomendaciją,
   kadangi:

               (1)

               2009 m. gruodžio 2 d. Tarybos sprendimu 2010/289/ES (1), priimtu remiantis Komisijos rekomendacija, pagal Sutarties dėl Europos Sąjungos veikimo (toliau – SESV) 126 straipsnio 6 dalį Taryba nusprendė, kad Slovėnijoje susidaręs perviršinis deficitas. Taryba atkreipė dėmesį į tai, kad 2009 m. planuotas valdžios sektoriaus deficitas buvo 5,9 % BVP, taigi viršijo Sutartyje nustatytą 3 % BVP pamatinę vertę. Planuota, kad valdžios sektoriaus bendroji skola 2009 m. sieks 34,2 % BVP, taigi bus mažesnė už Sutartyje nustatytą 60 % BVP pamatinę vertę;

               (2)

               2009 m. gruodžio 2 d., vadovaudamasi SESV 126 straipsnio 7 dalimi ir Tarybos reglamento (EB) Nr. 1467/97 (2) 3 straipsnio 4 dalimi bei remdamasi Komisijos rekomendacija, Taryba pateikė Slovėnijai skirtą rekomendaciją siekiant ištaisyti perviršinio deficito padėtį iki 2013 m. Ta Tarybos rekomendacija buvo paskelbta viešai;

               (3)

               2013 m. birželio 21 d. Taryba padarė išvadą, kad Slovėnija ėmėsi veiksmingų priemonių laikydamasi 2009 m. gruodžio 2 d. Tarybos rekomendacijos pagal SESV 126 straipsnio 7 dalį, tačiau priėmus tą rekomendaciją kilo netikėtų nepalankių ekonominių įvykių, turinčių didelį neigiamą poveikį viešiesiems finansams. Todėl Taryba, remdamasi Komisijos rekomendacija, laikėsi nuomonės, kad Reglamento (EB) Nr. 1467/97 3 straipsnio 5 dalyje numatytos sąlygos tenkinamos, ir pateikė Slovėnijai skirtą naują rekomendaciją pagal SESV 126 straipsnio 7 dalį siekiant ištaisyti perviršinio deficito padėtį iki 2015 m. Ta nauja Tarybos rekomendacija buvo paskelbta viešai;

               (4)

               2014 m. kovo 5 d. pagal Europos Parlamento ir Tarybos reglamento (ES) Nr. 473/2013 (3) 11 straipsnio 2 dalį Komisija, atsižvelgdama į riziką, kad tikslas tvariai panaikinti perviršinį deficitą iki 2015 m. gali būti nepasiektas, pateikė rekomendaciją Slovėnijai imtis būtinų priemonių, kad būtų visiškai laikomasi 2013 m. birželio 21 d. Tarybos rekomendacijos, visų pirma užtikrinant Tarybos rekomenduotas fiskalines pastangas;

               (5)

               pagal prie Europos Sąjungos sutarties ir SESV pridėto Protokolo Nr. 12 dėl perviršinio deficito procedūros 4 straipsnį Komisija teikia tai procedūrai vykdyti reikalingus duomenis. Taikydamos tą protokolą, pagal Tarybos reglamento (EB) Nr. 479/2009 (4) 3 straipsnį valstybės narės du kartus per metus, t. y. iki balandžio 1 d. ir iki spalio 1 d., turi pranešti valdžios sektoriaus deficito ir skolos duomenis bei kitus susijusius kintamuosius;

               (6)

               Taryba turi priimti sprendimą panaikinti sprendimą dėl perviršinio deficito, remdamasi pateiktais duomenimis. Be to, sprendimas dėl perviršinio deficito turi būti panaikintas tik jei pagal Komisijos prognozes numatoma, kad prognozės laikotarpiu deficitas neviršys Sutartyje nustatytos 3 % BVP pamatinės vertės (5);

               (7)

               remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, Slovėnijai 2016 m. balandžio mėn. pateikus pranešimą, ir remiantis 2016 m. stabilumo programa bei Komisijos 2016 m. pavasario prognoze, pagrįstai daromos šios išvados:

                           —

                           2013 m. pasiekęs aukščiausią 15 % BVP lygį, valdžios sektoriaus deficitas 2014 m. buvo sumažintas iki 5 % BVP, o 2015 m. siekė 2,9 % BVP. 2015 m. deficito sumažėjimą daugiausia lėmė tai, kad nebebuvo vienkartinių priemonių, turėjusių poveikį 2014 m. deficitui (1,1 % BVP), taip pat reikšmingai padidėjusios einamosios pajamos (1,4 % BVP), kurios daugiau nei kompensavo padidėjusias einamąsias išlaidas (0,2 % BVP) ir padidėjusias bendrąsias pagrindinio kapitalo išlaidas (0,2 % BVP), kurias galima paaiškinti didesniu ES lėšų panaudojimo lygiu;

                           —

                           2016–2019 m. stabilumo programoje, kurią Slovėnijos Vyriausybė pateikė 2016 m. balandžio 28 d., planuojama, kad 2016 m. deficitas sumažės iki 2,2 % BVP, o 2017 m. – iki 1,6 % BVP. Komisijos 2016 m. pavasario prognozėje numatoma, kad 2016 m. deficitas bus 2,4 % BVP, o 2017 m. – 2,1 % BVP. Todėl numatoma, kad prognozės laikotarpiu deficitas liks mažesnis už Sutartyje nustatytą 3 % BVP pamatinę vertę;

                           —

                           struktūrinis balansas, t. y. pagal ekonominį ciklą pakoreguotas valdžios sektoriaus balansas, atėmus vienkartines ir kitas laikinąsias priemones, 2013–2015 m. laikotarpiu pablogėjo 0,7 % BVP;

                           —

                           dėl skolą didinančio atsargų ir srautų koregavimo ir vienkartinių išlaidų skolos santykis su BVP nuo 71 % BVP 2013 m. padidėjo iki 83,2 % BVP 2015 m. Komisijos 2016 m. pavasario prognozėje numatoma, kad valdžios sektoriaus bendroji skola 2015 m. pasiekė aukščiausią lygį ir dėl pinigų atsargų sumažėjimo 2017 m. sumažės iki 78 % BVP;

               (8)

               nuo 2016 m., t. y. kitų metų po perviršinio deficito panaikinimo, Slovėnijai taikoma Stabilumo ir augimo pakto prevencinė dalis ir ji tinkamu tempu turėtų toliau siekti savo vidutinio laikotarpio tikslo, kartu laikytis išlaidų kriterijaus ir atitikti skolos kriterijų pagal Reglamento (EB) Nr. 1467/97 2 straipsnio 1a dalį. Tomis aplinkybėmis kyla rizika, kad 2016 m. bus šiek tiek nukrypta nuo reikalaujamo 0,6 % BVP koregavimo siekiant vidutinio laikotarpio tikslo. 2017 m., jeigu politika nesikeis, kyla rizika, kad bus daug nukrypta nuo rekomenduoto 0,6 % BVP koregavimo siekiant vidutinio laikotarpio tikslo. Numatoma, kad Slovėnija 2016 m. laikysis, o 2017 m. iš esmės laikysis pereinamojo laikotarpio skolos taisyklės. Apskritai 2016 ir 2017 m. reikės imtis papildomų priemonių;

               (9)

               pagal SESV 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinio deficito padėtis atitinkamoje valstybėje narėje ištaisoma;

               (10)

               Tarybos nuomone, perviršinio deficito padėtis Slovėnijoje ištaisyta, todėl Sprendimas 2010/289/ES turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Atlikus bendrą vertinimą daroma išvada, kad perviršinio deficito padėtis Slovėnijoje ištaisyta.
   2 straipsnis
   Sprendimas 2010/289/ES panaikinamas.
   3 straipsnis
   Šis sprendimas skirtas Slovėnijos Respublikai.

      Priimta Liuksemburge 2016 m. birželio 17 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2009 m. gruodžio 2 d. Tarybos sprendimas 2010/289/ES dėl perviršinio deficito Slovėnijoje (OL L 125, 2010 5 21, p. 46).

      (2)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (3)  2013 m. gegužės 21 d. Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (OL L 140, 2013 5 27, p. 11).

      (4)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).

      (5)  Atsižvelgiant į „Stabilumo ir augimo pakto įgyvendinimo sąlygas ir stabilumo ir konvergencijos programų formos ir turinio gaires“.